Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11272

b) a látástávolság legalább 1.5 km-el több mint az eljáráshoz előírt minimum érték. Megjegyzés: A fentieket minimum értékként akkor fogadják el, ha megbízható és folyamatos (helyi) időjárás megfigyelést tartanak fenn. Ha csak úgynevezett területi előrejelzés van, a fenti értékeket ennek megfelelő mértékben növeljék meg. 2.6.3 Helikopter repülőtér üzemeltetési minimum 2.6.3.1 A repülést ne folytassák a tervezett leszállási helikopter repülőtér felé csak abban az esetben, ha a rendelkezésre álló legújabb tájékoztatások azt jelzik, hogy az érkezés várható időpontjában ezen a leszállási vagy legalább egy kitérő helikopter repülőtéren az időjárási körülmények a meghatározott helikopter repülőtér üzemeltetési minimum értéknek megfelelőek vagy ennél jobbak lesznek. 2.6.3.2 A precíziós megközelítés esetében a műszeres megközelítést ne folytassák a külső marker adó (OM) navigációs ponton túl vagy nem precíziós megközelítés esetében a helikopter repülőtér feletti 300 méter (1000 láb) magasság alatt, kivéve ha a jelentett látástávolság vagy a meghatározó futópályamenti látástávolság érték (RVR) a megállapított minimum felett van. 2.6.3.3 Amennyiben precíziós megközelítés esetében a külső marker adó (OM) navigációs pont átrepülése után vagy nem precíziós megközelítés esetében a repülőtér feletti 300 méter (1000 láb) magasság alá történő süllyedésnél a jelentett látástávolság vagy a meghatározó futópályamenti látástávolság érték a megállapított minimum alá csökken, a megközelítés az elhatározási vagy a legalacsonyabb süllyedési magasságig folytatható. A forgószárnyas légijármű semmi esetre se folytassa a leszálláshoz történő megközelítését bármely helikopter repülőtérre azon a meghatározott ponton túl, amely után az arra megállapított helikopter repülőtér üzemeltetési minimum értéket megsértené. 2.6.4 Repülés jegesedés körülményei között Ismert vagy várható jegesedés körülményei között a repülést ne kezdjék meg, csak akkor, ha a forgószárnyas légijármű ilyen körülmények közötti üzemelésre van jogosítva és felszerelve. 2.7 Kitérő helikopter repülőterek 2.7.1 A műszerrepülési szabályok szerint tervezett repülés esetében az üzemeltetési és a légiforgalmi szolgálati egységeknek benyújtott repülési tervekben határozzanak meg legalább egy alkalmas kitérő helikopter repülőteret vagy leszállási helyet, kivéve ha:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes